CELEX: C2007/235/43
Language: et
Date: 2007-10-06 00:00:00
Title: Kohtuasi T-304/07: 10. augustil 2007 esitatud hagi — Calzaturificio Frau versus Siseturu Ühtlustamise Amet — Camper

6.10.2007   
            
            
               ET
            
            
               Euroopa Liidu Teataja
            
            
               C 235/23
            
         10. augustil 2007 esitatud hagi — Calzaturificio Frau versus Siseturu Ühtlustamise Amet — Camper
   (Kohtuasi T-304/07)
   (2007/C 235/43)
   Hagiavaldus esitati itaalia keeles.
   Pooled
   
      Hageja: Calzaturificio Frau S.p.A. (San Giovanni Ilarione VR, Itaalia) (esindaja: advokaat A. Rizzoli)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Camper S.L.
   Hageja nõuded
   
               —
            
            
               Kuulutada käesolev hagi ja selle lisad vastuvõetavaks;
            
         
               —
            
            
               tühistada apellatsioonikoja otsus (resolutiivosa punktid 1, 2 ja 3), osas, milles sellega tühistatakse vaidlustatud otsus ja lükatakse tagasi registreerimise taotlus kõigi vaidlusaluste kaupade suhtes ning mõistetakse vastulause esitaja poolt vastulausemenetluses ja apellatsioonikojas kantud kulud välja hagejalt;
            
         
               —
            
            
               mõista kohtukulud välja ühtlustamisametilt.
            
         Väited ja peamised argumendid
   
      Ühenduse kaubamärgi taotleja: Calzaturificio Frau S.p.A.
   
      Asjaomane ühenduse kaubamärk: Kujutismärk, mis koosneb paremale kalduvast mustast kaarest (registreerimise taotlus nr 3388097) kaupadele klassides 18 ja 25.
   
      Vastulause aluseks oleva kaubamärgi või tähise omanik: Camper S.L.
   
      Vastulause aluseks olev kaubamärk või tähis: hispaania siseriiklik kolmemõõtmeline jalanõukujuline märk kaupadele klassis 25, inglise siseriiklikud kujutismärgid, mis kujutavad erinevates formaatides kaldus kaari, kaupadele klassis 25, ning kaks ühenduse kujutismärki, mis on samuti kaarekujulised, kaupadele klassis 18
   
      Vastulausete osakonna otsus: Vastulause osaliselt tagasi lükata.
   
      Apellatsioonikoja otsus: Tühistada vaidlustatud otsus ja jätta registreerimise taotlus rahuldamata.
   
      Väited: Määruse (EÜ) nr 40/94 ühenduse kaubamärgi kohta artikli 6 lõike 1 punkti b ja sama määruse artikli 73 rikkumine.